153. löggjafarþing 2022–2023.

Þingskjal 270 — 269. mál.

Fyrirspurn

til félags- og vinnumarkaðsráðherra um fólk á flótta og stuðning sveitarfélaga.

Frá Halldóru Fríðu Þorvaldsdóttur.

1.	Hver er opinber stefna ráðuneytisins í þjónustu við fólk á flótta?

2.	Með hvaða hætti hafa stofnanir ríkisins óskað eftir samstarfi við sveitarfélög um móttöku fólks á flótta og hvernig hafa viðbrögð sveitarfélaganna verið?

3.	Kemur til greina að sett verði lög að norrænni fyrirmynd til að fleiri sveitarfélög taki á móti fólki á flótta?

4.	Hvenær gerir ráðherra ráð fyrir því að búið verði að fjölga sveitarfélögum sem eru með samning um þjónustu við fólk á flótta?

5.	Liggur fyrir aðgerðaáætlun hjá ráðuneytinu er varðar stuðning til sveitarfélaga sem taka á móti fólki á flótta? Ef hún er ekki þegar til, hvenær má áætla að von sé á slíkri áætlun?

Skriflegt svar óskast.